Kanton Colmar-Nord
Dr Kanton Colmer-Nord isch bìs März 2015 e Untergliderung vum Arrondissement Colmer im Département Owerelsass (Haut-Rhin) in dr Region Elsass in Frankrich gsi.

Gschichte 
Dr Kanton isch am 4. März 1790 im Zug vun dr Inrichtung vun dr Département als Teil vum domolige "Distrikt Colmer" gründet worde.

In dr ditsche Zit vun 1871 bis 1919 isch dr domolige Kreis Kolmar nit witter unterglideret gsin.

Am 28. Jüni 1919 isch mit Rückkehr zue Frankrich dr Kanton zuenächscht e Teil vum domalige Arrondissement Colmar-Ville gsin, wo no sit 1934 mit em Colmerer Umland zum Arrondissement Colmer vereinigt isch.

Zum 22. März 2015 ìsch dr Kànton ufglest wore.

Geographi 
Dr Kanton het im Norde an dr Kanton Rappschwihr im Arrondissement Rappschwihr grenzt, im Oschte an dr Kanton Andelse, im Süde an dr Kanton Colmer-Süd und im Weschte an dr Kanton Kaiserschbàrig im Arrondissement Rappschwihr.

Gmeinde bis März 2015 
Dr Kanton bestoht us em weniger bevölkerungsstarke Nordteil vun dr Stadt Colmer. Colmer isch in zwei Kantoon unterteilt. Zum Südkanton ghört noch d'Gmein Heilikriz (amtl. Sainte-Croix-en-Plaine)

Colmar-Nord